Wp/neu/Arturo Alfandari

Arturo Alfandari (nasat l'8. Jun 1888 Italye – mortir l'1. Mey 1969 Bruxelye) sir un belga diplomat, ex-oficer, ed an linguist. Inte l'anyos 1930as e 1960as il sir kreat e publikat neo, un konstruat adlinguo.

Biografio
Arturo Alfandari sir nasat Italye nel famil de yud-itala origo. Arturo ir an du fratos ed un sor.

Dun lo temp d'Unua Mondoguer il sirvir as kriptograf nel ingenerkopro pol Itala Grankomando. Dol guer s-r Alfandari establijir Belgye e laborir ik as diplomat.

S-r Arturo Alfandari parlir sep linguos. As un gran suporter d'elpolinguos, il parprenir in lokala esperanto-mov, dok diakordir pri mul linalos d'esperanto, pekule, as il pensir, lo medyokra eufonio de linguo e senlakonismo de vortos. Dotote, Alfandari decidir krei un nuva linguo, ke ur tot ben linalos d'osa adlinguos. Lo projekt d'adlinguo namat “Neo” kreijir nel anyos 1930as, e nel anyo 1937 Bruxelye, il publiki la skis-edit del adlingo nel libro Methode Pratique De NEO, Langue Auxiliaire.

<...>

Malventure, kauze un serya egro ed oldajeso Arturo Alfandari no pir kontinui labori on lo noka promovo e devolvo de neo. Lo kreer del adlinguo vivir fas otisun anyos e mortir l'1. Mey 1969.

S-r Alfandari sir marlat ed ir un filin e du enkos.

Konexilos

 * https://www.wikidata.org/wiki/Q4801697
 * https://bib.rero.ch/global/persons/9059285
 * Ki sir Arturo Alfandari (dal interrisha diaryo “Neo Nel Mond”)